**MINISTERSTVO ZDRAVOTNÍCTVA SLOVENSKEJ REPUBLIKY**

**ODBOR PLÁNU OBNOVY A ODOLNOSTI**

**zverejňuje**

**Oznámenie o možnosti zaradenia do zoznamu externých odborných posudzovateľov**

**výziev na predkladanie žiadostí o poskytnutie prostriedkov mechanizmu na podporu obnovy a odolnosti**

**pre Komponent 11**

Zlepšenie plánovania rádioterapie za podpory umelej inteligencie s kódom 11I03-21-V06

 **pre Komponent 13**

Rozšírenie a obnova siete mobilných hospicov s kódom 13I03-21-V01 Obnova siete domácej ošetrovateľskej starostlivosti s kódom 13I02-21-V05 Rozšírenie siete domácej ošetrovateľskej starostlivosti s kódom 13I02-21-V04

(ďalej len „Oznámenie“)

**Dátum oznámenia: 9. septembra 2022**

**OBSAH:**

[1. PREDMET OZNÁMENIA 2](#_Toc7648)

[2. ŽIADOSŤ O ZARADENIE DO ZOZNAMU EXTERNÝCH ODBORNÝCH](#_Toc7649)

 [POSUDZOVATEĽOV 2](#_Toc7649)

[3. KRITÉRIÁ PRE SPLNENIE POŽIADAVIEK ODBORNOSTÍ EXTERNÝCH ODBORNÝCH](#_Toc7650)

 [POSUDZOVATEĽOV A SPOSOB ICH OVERENIA 3](#_Toc7650)

[4. VÝBER ŽIADATEĽOV O ZARADENIE DO ZOZNAMU ODBORNÝCH](#_Toc7652)

 [POSUDZOVATEĽOV 7](#_Toc7652)

[5. ZMENA OZNÁMENIA 8](#_Toc7653)

[6. PRÍLOHY 9](#_Toc7654)

# PREDMET OZNÁMENIA

1. Ministerstvo zdravotníctva SR prostredníctvom odboru Plánu obnovy a odolnosti, ako Vykonávateľ časti Plánu obnovy a odolnosti SR (ďalej len „POO“) výziev na predkladanie Žiadostí o poskytnutie prostriedkov mechanizmu POO v rámci **Komponentu 11** Moderná a dostupná zdravotná starostlivosť, s kódom výzvy **11I03-21-V06**, s dôrazom na *zabezpečenie softvérového a hardvérového vybavenia podporujúce automatizované kontúrovanie rizikových orgánov (ďalej len ako „OAR“ z angl. „organ at risk“) s cieľom skrátenia času kontúrovania OAR a zvýšenia kvality zdravotnej starostlivosti o onkologických pacientov pri radiačnej liečbe* a **Komponentu 13** Dostupná a kvalitná dlhodobá sociálno-zdravotná starostlivosť, s kódom výzvy **13I03-21-V01,** s dôrazom na *zabezpečenie materiálno-technického vybavenia nových a existujúcich mobilných hospicov* a ďalej s kódom výzvy **13I02-21-V05,** s dôrazom na *podporu opätovného materiálno-technického vybavenia existujúcich agentúr domácej ošetrovateľskej starostlivosti* a s kódom výzvy **13I02-21-V04,** s dôrazom na *zabezpečenie materiálno-technického vybavenia nových agentúr domácej ošetrovateľskej starostlivosti* (ďalej len „Výziev“), oznamuje možnosť požiadať o zaradenie do zoznamu externých odborných posudzovateľov žiadostí o poskytnutie prostriedkov mechanizmu na podporu obnovy a odolnosti (ďalej len „žiadosť o prostriedky“).
2. Žiadatelia o zaradenie do zoznamu externých odborných posudzovateľov si môžu podať žiadosť o zaradenie do zoznamu odborných posudzovateľov na odborné posúdenie z jednej, alebo aj viacerých oblastí zamerania Výziev za predpokladu, že spĺňajú formálne náležitosti, požiadavky a kritériá uvedené v tomto Oznámení. Výzvy vrátane príloh sú zverejnené na webovej stránke Vykonávateľa <http://www.health.gov.sk/?Plán-obnovy-a-odolnosti>
3. Ministerstvo zdravotníctva SR ako Vykonávateľ (ďalej len „Vykonávateľ“), prostredníctvom posudzovateľa posudzuje v procese posúdenia predložených žiadostí o prostriedky nasledovné náležitosti:
	* súlad projektu s princípom „výrazne nenarušiť“,
	* odborné posúdenie žiadostí o prostriedky z hľadiska kritérií posúdenia.

# ŽIADOSŤ O ZARADENIE DO ZOZNAMU EXTERNÝCH ODBORNÝCH

#  POSUDZOVATEĽOV

Žiadateľ o zaradenie do zoznamu externých odborných posudzovateľov na odborné posúdenie žiadostí o prostriedky predložených v rámci Výziev, predkladá žiadosť v elektronickej forme e-mailom[[1]](#footnote-1) na adresu: planobnovy@health.gov.sk, alebo v listinnej forme cez podateľňu – osobne alebo poštou na adresu[[2]](#footnote-2) na adresu: **Ministerstvo zdravotníctva SR, Limbova 2, 837 52 Bratislava**, do termínu uvedeného v časti „Odborné kritéria“, v nasledovnom rozsahu:

1. žiadosť o zaradenie do zoznamu odborných posudzovateľov (príloha č.1),
2. životopis vo forme Europas preukazujúci vzdelanie, odborné skúsenosti/prax, (príloha č.2),
3. čestné vyhlásenie o skúsenostiach, resp. požadovanej praxe v konkrétnej oblasti zamerania Výziev uvedené v časti „Odborné kritéria“,
4. doklad o vzdelaní - kópia diplomu preukazujúceho vysokoškolské vzdelanie, resp. iného relevantného dokladu,
5. čestné vyhlásenie:
	* o bezúhonnosti,
	* o tom, že žiadateľ nebol zapojený do prípravy ani jednej žiadosti o príspevok z mechanizmu POO podanej v rámci Výziev,
	* znalosť slovenského jazyka,
6. spôsobilosť na právne úkony v plnom rozsahu,
7. znalosť platných strategických a programových dokumentov v oblasti Plán Obnovy a odolnosti SR – Komponent 11 a 13, Oznámenie Komisie – Technické usmernenie týkajúceho sa uplatňovania zásady „výrazne nenarušiť“ podľa nariadenia o Mechanizme na podporu obnovy a odolnosti, Zákon 368/2021 Z.z. o mechanizme na podporu obnovy a odolnosti a o zmene a doplnení niektorých zákonov, Systém implementácie Plánu obnovy a odolnosti,
8. ovládanie práce s PC,
9. nepovinné prílohy podľa vlastného uváženia (kópie certifikátov, osvedčení, absolvovanie školenia, referencie a iné doklady preukazujúce skúsenosti s praxou v oblasti zamerané výzvou).

Za včas doručenú žiadosť sa bude považovať žiadosť, ktorá bola doručená na vyššie uvedenú emailovú adresu, alebo v listinnej podobe na adresu Vykonávateľa, najneskôr v deň uzavretia prijímania žiadostí. Za riadne doručenú žiadosť sa považuje taká žiadosť, ktorá bude vyplnená vo všetkých častiach presne, jednoznačne, zrozumiteľne a v slovenskom jazyku.

# KRITÉRIA PRE SPLNENIE POŽIADAVIEK ODBORNOSTÍ EXTERNÝCH ODBORNÝCH POSUDZOVATEĽOV A SPÔSOB ICH OVERENIA

1. Pre účely schopnosti odborného posúdenia predložených žiadostí o prostriedky, musí odborný posudzovateľ splniť nasledovné ***všeobecné*** kritéria:
	1. **bezúhonnosť** (čestné vyhlásenie o bezúhonnosti, následne Vykonávateľ bude požadovať výpis z registra trestov nie starší ako 3 mesiace pred uskutočnením odborného posúdenia iba raz, a to pred uzatvorením dohody o vykonaní práce/dohody o pracovnej činnosti, resp. poskytnutie údajov na vyžiadanie výpisu z registra trestov - neplatí pre štátnych zamestnancov a zamestnancov vykonávajúcich prácu vo verejnom záujme,
	2. **vysokoškolské vzdelanie II stupňa** (doklad o vzdelaní),
	3. **požadovaná prax** (minimálna prax v konkrétnej oblasti zamerania Výziev uvedené v časti „Odborné kritéria“). Žiadateľ prostredníctvom prílohy k životopisu objektívne preukáže minimálnu prax v oblasti posudzovania/implementácie/riadenia projektov, a/alebo profesionálneho pôsobenia v niektorej z oblastí zamerania Výziev na predkladanie žiadostí o poskytnutie prostriedkov mechanizmu na podporu obnovy a odolnosti.
2. Pre účely schopnosti odborného posúdenia predložených žiadostí musí odborný posudzovateľ splniť nasledovné ***odborné*** kritéria:

|  |  |  |  |
| --- | --- | --- | --- |
| **Odborné kritéria**  |  |  |  |
| **Komponent a názov výzvy** | **Kritérium** | **Spôsob preukázania splnenia kritéria** | **Termín ukončenia prihlasovania žiadosti o zaradenie do zoznamu odborných hodnotiteľov** |
| **Komponent 11** Moderná a dostupná zdravotná starostlivosť **Kód výzvy**: 11I03-21-V06 **Názov výzvy**: Zlepšenie plánovania rádioterapie za podpory umelej inteligencie  | Vysokoškolské vzdelania II. stupňa. | Žiadateľ predkladá životopis (príloha č. 2 výzvy) a kópiu dokladu o dosiahnutom vysokoškolskom vzdelaní minimálne II. stupňa. | 26.9.2022 |
| Prax/skúsenosti v oblasti obstarávania IKT techniky do/v zdravotníckych zariadeniach/í a zdravotníckych technológií, zamerané na výzvu v trvaní **minimálne 2 roky** a/aleboprax/skúsenosti v oblasti starostlivosti o onkologických pacientov v trvaní **minimálne 2 roky**a/aleboprax/skúsenosti v oblasti investícií v/do zdravotníckych zariadeniach/í, zdravotníckych technológií zamerané na výzvu v trvaní **minimálne 2 roky.** | Prostredníctvom životopisu žiadateľ preukazujepožadované vzdelanie, odborné skúsenosti (prax), schopnosti, zručnosti/ vlastnosti, znalosti. Žiadateľ predloží aj ďalšie prílohy podľa vlastného uváženia: certifikáty, osvedčenia, absolvovanie školenia, referencie a iné doklady preukazujúce skúsenosti s praxou v oblasti zamerané výzvou.   |
| Prax/skúsenosti s hodnotením /posudzovaním projektov financovaných z fondov EÚ alebo akýchkoľvek iných dotačných mechanizmov **minimálne 3 posudzovaných žiadostí o poskytnutie príspevku** (vítané). | Žiadateľ preukáže skúsenosti s hodnotením/ posudzovaním projektov predložením prílohy so zoznamom 3 posudzovaných žiadostí o poskytnutí príspevku. |
| **Komponent 13** Dostupná a kvalitná dlhodobá sociálno-zdravotná starostlivosť  **Kód výzvy** 13I03-21-V01 **Názov výzvy**: Rozšírenie a obnova siete mobilných hospicov | Vysokoškolské vzdelania II. stupňa. | Žiadateľ predkladá životopis (príloha č. 2 výzvy) a kópiu dokladu o dosiahnutom vysokoškolskom vzdelaní minimálne II. stupňa. | 30.9.2022 |
| Prax/skúsenosti v oblasti obstarávania IKT techniky a materiálno-technického vybavenia do/v zdravotníckych zariadeniach/í, zdravotníckych technológií zamerané na výzvu v trvaní **minimálne 2 roky**a/aleboprax/skúsenosti v oblasti starostlivosti o paliatívnych pacientov (terénna sociálna práca zameraná na výzvu) v trvaní **minimálne 2 roky**a/aleboprax/skúsenosti v oblasti investícií v/do zdravotníckych zariadeniach/í, zdravotníckych technológií zamerané na výzvu v trvaní **minimálne 2 roky.** | Prostredníctvom životopisu žiadateľ preukazujepožadované vzdelanie, odborné skúsenosti (prax), schopnosti, zručnosti/ vlastnosti, znalosti. Žiadateľ predloží aj ďalšie prílohy podľa vlastného uváženia: certifikáty, osvedčenia, absolvovanie školenia, referencie a iné doklady preukazujúce skúsenosti s praxou v oblasti zamerané výzvou.   |
| Prax/skúsenosti s hodnotením/ posudzovaním projektov (financovaných z fondov EÚ alebo akýchkoľvek iných dotačných mechanizmov **minimálne 3 posudzovaných žiadostí o poskytnutie príspevku** (vítané). | Žiadateľ preukáže skúsenosti s hodnotením/ posudzovaním projektov predložením prílohy so zoznamom 3 posudzovaných žiadostí o poskytnutí príspevku. |
| **Komponent 13** Dostupná a kvalitná dlhodobá sociálno-zdravotná starostlivosť **Kód výzvy** 13I02-21-V05 **Názov výzvy**: Obnova siete domácej ošetrovateľskej starostlivosti | Vysokoškolské vzdelania II. stupňa. | Žiadateľ predkladá životopis (príloha č. 2 výzvy) a kópiu dokladu o dosiahnutom vysokoškolskom vzdelaní minimálne II. stupňa. | 30.9.2022 |
| Prax/skúsenosti v oblasti obstarávania IKT techniky a materiálno-technického vybavenia do/v zdravotníckych zariadeniach/í, zdravotníckych technológií zamerané na výzvu v trvaní **minimálne 2 roky**a/aleboprax/skúsenosti v oblasti ošetrovateľstva, opatrovateľstva, zdravotníctva (terénna sociálna práca zameraná na výzvu) sociálna práca zameraná na výzvu v trvaní **minimálne 2 roky**a/aleboprax/skúsenosti v oblasti investícií v/do zdravotníckych zariadeniach/í, zdravotníckych technológií zamerané na výzvu v trvaní **minimálne 2 roky.** | Prostredníctvom životopisu žiadateľ preukazujepožadované vzdelanie, odborné skúsenosti (prax), schopnosti, zručnosti/ vlastnosti, znalosti. Žiadateľ predloží aj ďalšie prílohy podľa vlastného uváženia: certifikáty, osvedčenia, absolvovanie školenia, referencie a iné doklady preukazujúce skúsenosti s praxou v oblasti zamerané výzvou.   |
| Prax/skúsenosti s hodnotením /posudzovaním projektov financovaných z fondov EÚ alebo akýchkoľvek iných dotačných mechanizmov **minimálne 3 posudzovaných žiadostí o poskytnutie príspevku** (vítané). | Žiadateľ preukáže skúsenosti s hodnotením/ posudzovaním projektov predložením prílohy so zoznamom 3 posudzovaných žiadostí o poskytnutí príspevku. |
| **Komponent 13** Dostupná a kvalitná dlhodobá sociálno-zdravotná starostlivosť **Kód výzvy** 13I02-21-V04 **Názov výzvy:** Rozšírenie siete domácej ošetrovateľskej starostlivosti | Vysokoškolské vzdelania II. stupňa. | Žiadateľ predkladá životopis (príloha č. 2 výzvy) a kópiu dokladu o dosiahnutom vysokoškolskom vzdelaní minimálne II. stupňa. | 26.9.2022 |
| Prax/skúsenosti v oblasti obstarávania IKT techniky a materiálno-technického vybavenia do/v zdravotníckych zariadeniach/í, zdravotníckych technológií zamerané na výzvu v trvaní **minimálne 2 roky**a/aleboprax/skúsenosti v oblasti ošetrovateľstva, opatrovateľstva, zdravotníctva, (terénna sociálna práca zameraná na výzvu) sociálna práca zameraná na výzvu v trvaní **minimálne 2 roky**a/aleboprax/skúsenosti v oblasti investícií v/do zdravotníckych zariadeniach/í, zdravotníckych technológií zamerané na výzvu v trvaní **minimálne 2 roky.** | Prostredníctvom životopisu žiadateľ preukazujepožadované vzdelanie, odborné skúsenosti (prax), schopnosti, zručnosti/ vlastnosti, znalosti. Žiadateľ predloží aj ďalšie prílohy podľa vlastného uváženia: certifikáty, osvedčenia, absolvovanie školenia, referencie a iné doklady preukazujúce skúsenosti s praxou v oblasti zamerané výzvou.   |
| Prax/skúsenosti s hodnotením /posudzovaním projektov financovaných z fondov EÚ alebo akýchkoľvek iných dotačných mechanizmov **minimálne 3 posudzovaných žiadostí o poskytnutie príspevku** (vítané). | Žiadateľ preukáže skúsenosti s hodnotením/ posudzovaním projektov predložením prílohy so zoznamom 3 posudzovaných žiadostí o poskytnutí príspevku. |

1. **Ďalšie** požiadavky na znalosti externých odborných posudzovateľov:
	1. znalosť slovenského jazyka,
	2. znalosť platných strategických a programových dokumentov v oblasti Plán Obnovy a odolnosti SR – Komponent 11 a 13 Oznámenie Komisie – Technické usmernenie týkajúce sa uplatňovania zásady „výrazne nenarušiť“ podľa nariadenia o Mechanizme na podporu obnovy a odolnosti, Zákon 368/2021 Z.z. o mechanizme na podporu obnovy a odolnosti a o zmene a doplnení niektorých zákonov, Systém implementácie Plánu obnovy a odolnosti,
	3. ovládanie práce s PC (MS Word, MS Excel), internet,
	4. odborný posudzovateľ musí spĺňať podmienky vylúčenia konfliktu záujmov v zmysle § 24 zákona č. 368/2021 Z.z. o mechanizme na podporu obnovy a odolnosti a o zmene a doplnení niektorých zákonov. Na tento účel bude pred zahájením odborného posúdenia odborný posudzovateľ vyzvaný na podpis čestného vyhlásenia ku všetkým predloženým žiadostiam o prostriedky. Odborný posudzovateľ musí čestným prehlásením deklarovať, že nebol zapojený do procesu prípravy ani jednej žiadosti podanej v rámci predmetných výziev.

# VÝBER UCHÁDZAČOV O ZARADENIE DO ZOZNAMU ODBORNÝCH POSUDZOVATEĽOV

1. Na základe prijatých žiadostí o zaradenie do zoznamu odborných posudzovateľov Plánu obnovy a odolnosti Vykonávateľ vykoná vyhodnotenie splnenia formálnych náležitostí (kompletnosť žiadosti a jej príloh v termíne), požiadaviek a kritérií pre splnenie požiadaviek odborností externých odborných posudzovateľov. V prípade, ak bude žiadosť neúplná, alebo ak Vykonávateľ bude mať pochybnosti o úplnosti, alebo pravdivosti informácií uvedených v žiadosti uchádzača a jej prílohách, Vykonávateľ vyzve žiadateľa na doplnenie neúplných údajov, vysvetlenie nejasností, alebo nápravu nepravdivých údajov a stanoví primeranú lehotu na doplnenie. V prípade, ak aj po doplnení údajov zo strany žiadateľa bude mať Vykonávateľ pochybnosti o úplnosti, alebo pravdivosti informácií uvedených v žiadosti a jej prílohách, žiadosť nebude zaradená do zoznamu odborných posudzovateľov. Vykonávateľ zašle žiadateľovi oznámenie o nezaradení žiadateľa do zoznamu odborných posudzovateľov s odôvodnením.
2. Do zoznamu odborných posudzovateľov budú zaradení žiadatelia, ktorí splnia kritériá pre výber odborných posudzovateľov uvedené v Oznámení.
3. Vykonávateľ po ukončení posúdenia splnenia formálnych náležitostí, požiadaviek a kritérií na výber odborných posudzovateľov zašle každému žiadateľovi písomné oznámenie. V prípade, ak žiadateľ splnil formálne náležitosti, požiadavky a kritériá na výber odborných posudzovateľov, bude tomuto žiadateľovi zaslané oznámenie o zaradení žiadateľa do zoznamu odborných posudzovateľov, pre posudzovanie žiadostí o poskytnutie mechanizmu POO podľa zamerania projektov. V prípade, ak žiadateľ nesplnil formálne náležitosti, požiadavky alebo kritériá na výber odborných posudzovateľov, Vykonávateľ zašle tomuto žiadateľovi oznámenie o nezaradení uchádzača do zoznamu odborných posudzovateľov s odôvodnením.
4. V prípade vylosovania odborného posudzovateľa náhodným výberom z databázy odborných posudzovateľov pre posudzovanie žiadostí o prostriedky, bude s odborným posudzovateľom podpísaná dohoda o vykonaní práce/ dohody o pracovnej činnosti v zmysle príslušných právnych predpisov (Zákona č. 311/2001 Z. z. Zákonník práce v znení neskorších predpisov).[[3]](#footnote-3)

V prípade, ak sa Vykonávateľ po uzavretí dohody o vykonaní práce dozvie o skutočnostiach nasvedčujúcich tomu, že žiadateľ uviedol v žiadosti a/ alebo jej prílohách nepravdivé informácie týkajúce sa najmä, nie však výlučne splnenia kritérií na výber odborných posudzovateľov a/alebo ak sa ukáže nepravdivým akékoľvek z vyhlásení uvedených v čestných vyhláseniach žiadateľa/odborného posudzovateľa, Vykonávateľ vylúči odborného posudzovateľa z procesu odborného posudzovania, ako aj zo zoznamu odborných posudzovateľov, a to z dôvodu, že ak by Vykonávateľ mal vedomosť v štádiu výberu žiadateľa do zoznamu odborných posudzovateľov o nepravdivosti týchto informácií, tak by nepristúpil k výberu žiadateľa na odborného posudzovateľa ani k uzavretiu dohody o vykonaní práce.

1. Vzhľadom na možnosť zneužitia informácií uvedených v jednotlivých žiadostiach o prostriedky a v jej prílohách, ako aj v záujme vylúčenia zaujatosti v priebehu posudzovania žiadostí o prostriedky, sú odborní posudzovatelia povinní podpísať aj Čestné vyhlásenie o nestrannosti, zachovaní dôvernosti informácií a vylúčení konfliktu záujmov ku všetkým predloženým žiadostiam o prostriedky. Porušenie zákazu konfliktu záujmov bude viesť k vylúčeniu odborného posudzovateľa z odborného posúdenia, ako aj k vylúčeniu odborného posudzovateľa zo zoznamu odborných posudzovateľov a to z dôvodu, že ak by Vykonávateľ mal vedomosť v štádiu výberu žiadateľa do zoznamu odborných posudzovateľov o nepravdivosti informácií uvedených v Čestnom vyhlásení o nestrannosti, zachovaní dôvernosti informácií a vylúčení konfliktu záujmov, tak by nepristúpil k výberu žiadateľa na odborného posudzovateľa ani k uzavretiu dohody o vykonaní práce/dohody o pracovnej činnosti. Ďalšie následky porušenia zákazu konfliktu záujmov zo strany odborného posudzovateľa tým nie sú dotknuté (§24 ods. 8. Zákona č. 368/2021 o mechanizme na podporu obnovy a odolnosti a o zmene a doplnení niektorých zákonov).
2. Odborní posudzovatelia budú povinní pred začatím procesu odborného posudzovania absolvovať školenie odborných posudzovateľov za účelom oboznámenia sa s metodickými dokumentmi v danej oblasti (Výzva na predkladanie žiadostí o poskytnutie prostriedkov mechanizmu na podporu obnovy a odolnosti - Kritériá hodnotenia, Technické usmernenie týkajúce sa uplatňovania zásady „výrazne nenarušiť“ podľa nariadenia o mechanizme a novými informáciami z programových dokumentov (napr. Systém implementácie POO a pod.) a rešpektovať pri konkrétnom hodnotení v nich uvedené procesy a podmienky odborného hodnotenia.

# ZMENA OZNÁMENIA

1. V nevyhnutných prípadoch, kedy je potrebná zmena Oznámenia za účelom optimalizácie, resp. jej vhodnejšieho nastavenia, je Vykonávateľ oprávnený Oznámenie zmeniť. Žiadosti žiadateľov podané do termínu zmeny Oznámenia je žiadateľ oprávnený doplniť alebo zmeniť, ak to takáto zmena Oznámenia bude vyžadovať. Vykonávateľ v tomto prípade prostredníctvom elektronickej komunikácie informuje žiadať o možnosti zmeny/doplnenia žiadosti s prílohami a určí na takúto zmenu alebo doplnenie lehotu.
2. O zmene Oznámenia bude Vykonávateľ informovať na webovom sídle <http://www.health.gov.sk/?Plán-obnovy-a-odolnosti>, a zároveň rozoslaním emailov jednotlivým žiadateľov, pričom súčasťou informácie bude aj informácia o tom, či je možné, resp. povinné zo strany žiadateľa zmeniť/doplniť už podanú žiadosť s prílohami, ako aj termín na vykonanie zmeny/doplnenia už podaných žiadostí s prílohami.

# PRÍLOHY

Príloha č.1 Žiadosť o zaradenie do zoznamu odborných posudzovateľov

Príloha č.2 Životopis

Príloha č.3 Čestné vyhlásenie

1. Žiadateľ predloží vo formáte pdf. podpísaný scan žiadosti, životopisu, referencií; scan dokladu o najvyššom dosiahnutom

 vzdelaní a ďalších príloh podľa vlastného uváženia [↑](#footnote-ref-1)
2. Obálka musí byť viditeľne a čitateľne označená nápisom: „NEOTVÁRAŤ“ – ODBORNÝ POSUDZOVATEĽ“ [↑](#footnote-ref-2)
3. Systém odmeňovania odborných posudzovateľov a ďalšie špecifikácie ohľadom spolupráce, budú upresnené po

 vyhodnotení žiadosti do zoznamu externých odborných posudzovateľov a vylosovaní úspešného žiadateľa [↑](#footnote-ref-3)